## Odluka o dodjeli koncesije za korištenje poljoprivrednog zemljišta u vlasništvu države na području Virovitičko-podravske županije

### NN 28/1999 (24.3.1999.), Odluka o dodjeli koncesije za korištenje poljoprivrednog zemljišta u vlasništvu države na području Virovitičko-podravske županije

# VLADA REPUBLIKE HRVATSKE

Na temelju članka 31. stavka 6. Zakona o poljoprivrednom zemljištu ("Narodne
novine", br. 54/94 - pročišćeni tekst, 48/95 i 19/98) Vlada Republike Hrvatske
je na sjednici održanoj 18. ožujka 1999. godine, donijela

## **ODLUKU**

### **O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU DRŽAVE NA PODRUČJU VIROVITIČKO-PODRAVSKE ŽUPANIJE**

I.

Vlada Republike Hrvatske (u daljnjem tekstu: Davatelj koncesije) dodjeljuje
Farmi Senkovac d.d., Slatina (u daljnjem tekstu: Korisnik koncesije) koncesiju
za korištenje poljoprivrednog zemljišta u vlasništvu države na području
Virovitičko-podravske županije koje je prema Izvatcima iz zemljišnih knjiga
Općinskog suda u Slatini i Izvatcima iz katastra zemljišta Ureda za katastarsko-geodetske
poslove Virovitičko-podravske županije, Ispostava Slatina označeno kao:

*k.o. Sopje*

- k.č.br. 1550, oranica 4. klase, površine 2 ha 33 a 91 m˛, upisane
u ZK.ul.br. 633,

- k.č.br. 1551, oranica 4. klase, površine 14 ha 37 a 61 m˛, upisane
u ZK.ul.br. 633,

- k.č.br. 1555, oranica 4. klase, površine 9 ha 4 a 45 m˛, upisane u
ZK.ul.br. 633,

- k.č.br. 1556, oranica 4. klase, površine 8 ha 59 a 27 m˛, upisane
u ZK.ul.br. 633,

- k.č.br. 1557, oranica 4. klase, površine 17 ha 73 a 81 m˛, upisane
u ZK.ul.br. 633,

- k.č.br. 1560, oranica 3. klase, površine 70 ha 54 a 13 m˛, upisane
u ZK.ul.br. 633,

- k.č.br. 1561, oranica 3. klase, površine 33 ha 70 a 70 m˛, upisane
u ZK.ul.br. 633,

- k.č.br. 1562, oranica 3. klase, površine 40 ha 23 a 69 m˛, upisane
u ZK.ul.br. 633,

- k.č.br. 1567, oranica 4. klase, površine 32 ha 66 a 41 m˛, upisane
u ZK.ul.br. 633

Ukupna površina: 229 ha 23a 98 m˛

*k.o. Medinci*

- k.č.br. 17, oranica 4. klase, površine 3 ha 28 a 30 m˛, upisane u
ZK.ul.br. 832,

- k.č.br. 19, oranica 5. klase, površine 4 ha 17 a 19 m˛, upisane u
ZK.ul.br. 832,

- k.č.br. 21, oranica 4. klase, površine 43 ha 72 a 18 m˛, upisane u
ZK.ul.br. 832,

- k.č.br. 22, oranica 3. klase, površine 59 ha 5 a 72 m˛ i oranica 4.
klase, površine 11 ha 00 a 00 m˛, upisane u ZK.ul.br. 832,

- k.č.br. 23, oranica 3. klase, površine 41 ha 24 a 48 m˛ i oranica
4. klase, površine 10 ha 00 a 00 m˛, upisane u ZK.ul.br. 832,

- k.č.br. 1, oranica 5. klase, površine 68 ha 72 a 49 m˛ i oranica 6.
klase, površine 10 ha 25 a 00 m˛, upisane u ZK.ul.br. 832

Ukupna površina: 251 ha 45 a 36 m˛

Sveukupna površina: 480 ha 90 a 72 m˛

II.

Poljoprivredno zemljište koje je predmet ove Odluke daje se u koncesiju
kao proizvodno-tehnološka cjelina u svrhu biljne i stočarske proizvodnje
kao što je uzgoj svinja, proizvodnja stočne hrane, proizvodnja, obrada
i prerada mesa, uzgoj pšenice, ječma, uljane repice, suncokreta, soje i
kukuruza.

III.

Korisnik koncesije dužan je iskorištavati predmetno poljoprivredno zemljište
u skladu s Programom iskorištavanja poljoprivrednog zemljišta koji čini
sastavni dio Ugovora o koncesiji i na način koji će osigurati najveću moguću
zaštitu okoliša.

IV.

Za korištenje poljoprivrednog zemljišta u vlasništvu države navedenog
u točki I. ove Odluke, Korisnik koncesije je dužan plaćati Davatelju koncesije
godišnju naknadu u iznosu od 166.000,00 kn.

Dinamika plaćanja naknade za koncesiju odredit će se Ugovorom o koncesiji.

V.

Koncesija iz točke I. ove Odluke dodjeljuje se na rok od dvadeset (20)
godina, počev od dana sklapanja Ugovora o koncesiji za predmetno poljoprivredno
zemljište.

VI.

Dozvoljava se Korisniku koncesije postavljanje gospodarskih objekata,
pomoćnih uređaja i objekata za iskorištavanje zemljišta ako je to u skladu
s dokumentima prostornog uređenja i graditeljstva.

Po isteku koncesije navedeni objekti postaju vlasništvo Davatelja koncesije.
Davatelj koncesije ima pravo tražiti da Korisnik koncesije o svom trošku
ukloni postavljene gospodarske, pomoćne i druge objekte na predmetnom poljoprivrednom
zemljištu.

VII.

Davatelj koncesije može otkazati Korisniku koncesije Ugovor o koncesiji
poljoprivrednog zemljišta iz točke I. ove Odluke, ako Korisnik koncesije
i nakon opomene koristi predmetno poljoprivredno zemljište suprotno Ugovoru
i ne primjenjuje mjere i postupke predviđene propisima o zaštiti i korištenju
poljoprivrednog zemljišta.

VIII.

Ugovor o koncesiji raskida se ako Korisnik koncesije ne plati godišnju
koncesijsku naknadu utvrđenu Ugovorom o koncesiji u roku 15 dana od dana
primitka poziva Davatelja koncesije, te ako predmetno zemljište daje u
zakup ili potkoncesiju ili prava i obveze iz Ugovora o koncesiji prenese
na drugu osobu.

IX.

Ovlašćuje se ministar poljoprivrede i šumarstva da sklopi Ugovor o koncesiji
poljoprivrednog zemljišta iz točke I. ove Odluke kojim će se detaljno urediti
ovlaštenja Davatelja koncesije, te prava i obveze Korisnika koncesije.

X.

Ova Odluka stupa na snagu danom donošenja, a objavit će se u "Narodnim
novinama".

Klasa: 320-02/99-03/01
Urbroj: 5030116-99-1
Zagreb, 18. ožujka 1999.

Predsjednik
**mr. Zlatko Mateša,** v. r.

Odluka, NN 28/1999-566